ДОМ ЗДРАВЉА ПОЖАРЕВАЦ

**ПРЕДЛОГ ЗА ПРВИ РЕБАЛАНС ФИНАНСИЈСКОГ ПЛАНА ЗА 2017. ГОДИНУ**

У Пожаревцу, Јануар 2017. Године

**ПРЕДЛОГ ЗА ПРВИ РЕБАЛАНС ФИНАНСИЈСКОГ ПЛАНА ЗА 2017. ГОДИНУ**

Финансијски план Дома здравља Пожаревац за 2017. годину сачињен је августа месеца 2016. године по инструкцијама оснивача, а са циљем да се благовремено конкурише код локалне самоуправе за буџетска средства. Припрема буџета за 2017.годину одвијала се у специфичним околностима и у веома кратком року који је локалним властима био на располагању за усаглашавање припремљених предлога са смерницама објављеним у Фискалној стратегији која је објављена са Законом о буџету РС за 2017. годину. Тада није било могуће сагледати највећи извор финансирања, а то су средства РФЗО. Из тог разлога, документ који је усвојен фокусиран је на предложене пројекте који би се финансирали од стране оснивача. Ни сопствени приходи нису били процењиви на реалној основи па је финансијски план урађен у грубом облику.

 Сада када је донет буџет Републике Србије, као и буџет локалне власти за 2017. годину, као индиректни корисници средстава, добили смо : - **од Градске управе Града Пожаревца** Обавештење о одобреним срдствима за 2017 год. Бр 03-40-2343/2016-5 од 26.12.2016. године којим су за 2017. годину одобрена средства 17.713.200,00 динара.

 Републички фонд за здравствено осигурање доставио је крајем децебра 2016. године обавештење да је донет Правилник о уговарању здравствене заштите из обавезног здравственог осигурања са даваоцима здравствених услуга за 2017. годину који је објављен у „Сл.гл.РС“, бр 109/16, са ступањем на снагу 31.12.2016. године. Износ средстава за здравствену заштиту из обавезног здравственог осигурања за Дом здравља Пожаревац утврђен је Финансијским планом Републичког фонда за 2017. годину и износи 523.526.000,00 динара. Распоред средстава, у облику планиране накнаде за рад даваоцима здравствених услуга утврђен је по устаљеној методологији, **предрачуном средстава** за 2017.годину који је саставни део Правилника о уговарању. Предрачуном средстава планирана су средства за примарну здравствену заштиту у вредности 461.622.000,00 динара без партиципације и планирана партицпација примарне је 5.254.000,00 динара. За стоматолошку здравствену заштиту планирана су средства у вредности 56.336.000,00 динара без партиципације, а планирана партиципација је 314.000,00 динара. Предрачуном средстава у оквиру планираних вредности тачно су наведене намене и вредности по наменама које дајемо у табеларном прегледу прихода.

 Анализом остварених сопствених прихода у 2016. години као и закључених уговора о пружању специфичне здравствене заштите за предходне и периодичне прегледе, прегледе возача , издавањем уверења за ношење оружја, планирамо да ће се у 2017. години остварити сопствени приходи у вредности 53.150.000,00 динара. Закључен је Оквирни споразуме у трајању од две године са ЈП ЕПС ТЕ-КО Костолац ,ЕПС ЈП ПК „ Косово Обилић“-Површински копови , ЕПС ЈП ПК „ Косово Обилић“- Термоелектране, Национална служба за запошљавање,ПД Георад доо Дрмно, ЈП Електропривреда Србије . Средства од издавања у закуп одмаралишта на Копаонику су исто сопствени приходи Дома здравља Пожаревац. У табеларном приказу Приходи такође су разврстани приходи по наведеним пруженим услугама.

 На основу наведених извора прихода и њихових вредности, планирамо финансијска средства Дома здравља Пожаревац за 2017. годину у вредности 594.389.200,00 динара. Према изворима финансирања планирани су расходи и издаци по свакој намени и позицији економске класификације у укупној наведеној вредности. Усаглашене су и циљне вредности за програмске активности које се односе на текуће послове Дома здравља и обезбеђују услове за основно функционисање. У прилогу је дат табеларни приказ Расхода и Издатака.

 У финансијском плану обезбеђена су средства за укупан износ расхода и издатака , укључујући и ПДВ. Такође истичем да приликом усаглашавања финансијског плана и плана набавки, треба имати у виду да се план набавки саставља за набавке које ће се вршити 2017. године, а да ће у току године плаћати и обавезе по основу набавки које су извршене крајем 2016. године и које су на дан 31.12.2016. године остале неплаћене.

 Из свега наведеног створили су се услови да се изврши први ребаланс финансијског плана за 2017. годину на аналитичком нивоу. Потребно је покренути поступке јавних набавки за добра и услуге који ће се уговарати већ почетком године. Из тих разлога ће се план јавних набавки сачинити на основу овако планираних величина расхода и издатака, како би се обезбедило неометано снабдевање потребним медицинским и осталим материјалом као и услугама за које закључени уговори истичу у првом кварталу 2017. године.

 ПРЕДЛАГАЧ:

 Помоћник директора за финансијско-рачуноводствене и економске послове

 Смиљка Петровић дипл.ецц